recursal/SuperWikiNEXT-32B huggingface dataset:
מנזר איפאטייב, מראה מן הערוץ הישן של הנהר קוסטרומה
**מנזר איפאטייב של השילוש הקדוש** (ברוסית: **Свято-Троицкий Ипатьевский монастырь**) הוא מנזר אורתודוקסי רוסי של גברים, ששיחק תפקיד חשוב בהיסטוריה של רוסיה במאה ה-16 ובמיוחד במאה ה-17. הוא נמצא מצפון לעיר קוסטרומה, ליד שפך הנהר קוסטרומה לתוך הוולגה. "הכרוניקה ההיפאטית" שנמצאה בו נקראת לפי שם המנזר.
המנזר הוקם בסביבות שנת 1330 על ידי המרזה הטטרי צ'ט שהתנצר תחת השם זכריה, ושהיה מאבותיו של בוריס גודונוב. הוא מהווה אחת האטרקציות העיקריות של טבעת הזהב של רוסיה.

בשנת 1435 וסילי השני, הקניאז הגדול של מוסקבה חתם על הסכם שלום עם בן דודו, וסילי קוסוי. באותה תקופה המנזר היה מרכז חינוכי חשוב.
כאן גילה ניקולאי קרמזין במאה ה-19 שלושה קובצי טקסטים מן המאה ה-14 - הכרוניקה ההיפאטית - שחלקה הראשון הוא הכרוניקה הרוסית הראשונה (של נסטור). 
בתקופת הצרות באביב של שנת 1609 נכבש המנזר על ידי תומכיו של דמיטרי הכוזב השני ובספטמבר אותה השנה עבר לידי יריביו. בסופו של דבר במנזר איפאטייב התקיימה ב-14 במרץ 1613 אספת נציגי העם - זמסקי סובור - שהכריזה על מיכאיל רומנוב כצאר החדש של רוסיה.

מרבית הבניינים של המנזר נבנו החל מן המאה ה-16- 17.
מפורסמים במיוחד הם קתדרלת השילוש הקדוש והאיקונוסטאזיס המפואר שלה.
כנסייה אחרת, קטנה יותר, של "לידת מרים", נחרבה בזמן הדיקטטורה הקומוניסטית. קיימת תוכנית לשחזרה ולהקדיש אותה לקדושים המעונים של הכנסייה ממשפחת הצאר האחרון.
את הכניסה הראשית מצד גדת הנהר בנה האדריכל קונסטנטין תון.
ביתו הפרטי של הצאר מיכאל הראשון שוחזר בימי הצאר אלכסנדר השני, אולם אדריכלים מודרניים אחדים מעמידים בספק את האותנטיות של השחזור הזה. 

מנזר איפאטייב ננטש אחרי מהפכת אוקטובר 1917 והפך למוזיאון. אחרי שיקומה, בתחילת שנות ה-1990 השלטונות הרוסים החליטו להחזירה לבעלות הכנסייה האורתודוקסית הרוסית, למרות התנגדות הרשויות המוזיאוניים המקומיים. 

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מנזר איפאטייב** |

קישורים חיצוניים
----------------

* 

* אתר האינטרנט הרשמי של מנזר איפאטייב

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 027771008
* VIAF: 141256878
* WorldCat (עם VIAF): 141256878

 |
להקת יסעורוני גלאפגוס
**יסעורון גלאפגוס** (שם מדעי: *Oceanites gracilis*) הוא מין של עוף ים קטן מהמשפחה יסעורונים דרומיים ולשעבר במשפחת היסעורוניים שבסדרת היסעוראים. יסעורון זה נמצא בימים של מערב האוקיינוס השקט בסמוך לחופי דרום אמריקה. יש לו 2 תת-מינים שהם גם שני סוגי אוכלוסיות:

* O. g. gracilis - הנפוץ בחופי פרו וצ'ילה באזור זרם הומבולדט.
* O. g. galapagoensis - המצוי באיי גלאפגוס ומכאן שמו.

יסעורים אלה שחורים וקטנים עם אזור שת לבן, מקור היסעורון מעוגל מעט והוא בעל חוש ריח. הם מתקבצים בלהקות באוקיינוס או באיי גלאפגוס ליד החופים וניזונים מיצורי פלנקטון קטנים. הם מעופפים ממש מעל המים עם רגליים מושטות קדימה, ומריחים את היצורים הקטנים שמרכיבים את הפלנקטון וחוטפים אותם מן המים. הם יכולים לעופף גם בשעות החשיכה ולא נרתעים גם ממים סוערים. הם יודעים גם לצלול אבל משיגים את המזון בדרך כלל מפני המים, לעיתים נדירות גם יצללו כדי לתפוס דג קטן או רכיכה.

הם מעופפים טובים אך בחוזרם ליבשה הם מגושמים מאוד בהליכה. הם נחים בנקרות צוקים במושבות או בחפירות של ארנבונים. בשל גודלם הקטן הם עלולים להיטרף על ידי עופות ים טורפי כמו שחפים, פריגטות, עקבי גלאפגוס, חמסנים וינשופים.

הם נצפים לעיתים קרובות אך לא ברור מה מצב הרבייה שלהם. נמצא רק קן אחד ששייך ליסעורון זה.

קישורים חיצוניים
----------------

ויקישיתוף מדיה וקבצים בנושא **יסעורון גלאפגוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  יסעורון גלאפגוס באתר הרשימה האדומה של IUCN
**אנג'לו פטרגליה** (באנגלית: **Angelo Petraglia**; נולד ב-5 במאי 1954) הוא מפיק מוזיקלי ופזמונאי אמריקאי. היה חבר בלהקת הגל החדש Face to Face, והתפרסם בעיקר בזכות עבודתו לצד קינגס אוף ליאון.

שנותיה הראשונות
---------------

פטרגליה נולד בברונקס, וגדל בפלהם, ניו יורק. אביו היה שוער כדורגל, ואילו אימו הייתה מנהלת חשבונות. כשהגיע לכיתה ג' החל לנגן בגיטרה, בהשראת הופעותיו הקצרות של ריקי נלסון בתוכנית *The Adventures of Ozzie and Harriet*. פטרגלה למד אמנות חזותית בקולג' של ניו אינגלנד.

קריירה
------

פטרגליה הפיק וכתב כמה אלבומי אולפן יחד עם להקת קינגס אוף ליאון. יחד עם לארי גוטליב וקים ריצ'י קיבל מועמדות לפרס גראמי ככותבי השיר "Believe Me Baby (I Lied)" של טרישה יירווד. פטרגליה כתב גם את השיר "One Big Love" של פטי גריפין שנכלל באלבום *Flaming Red*. מאוחר יותר הוקלט "One Big Love" על ידי אמילו האריס. גרסת כיסוי זו נכללה באלבום *Red Dirt Girl*, שזכה בפרס גראמי לאלבום הפולק העכשווי הטוב ביותר. פטרגליה היה שותף לכתיבת אלבום הבכורה של הזמרת טיילור סוויפט, *Taylor Swift*.

קישורים חיצוניים
----------------

* אנג'לו פטרגליה, ברשת החברתית פייסבוק
* אנג'לו פטרגליה, ברשת החברתית טוויטר
* אנג'לו פטרגליה, במסד הנתונים הקולנועיים IMDb (באנגלית)
* אנג'לו פטרגליה, באתר MusicBrainz (באנגלית)
* אנג'לו פטרגליה, באתר Discogs (באנגלית)

הערות שוליים
------------

1. ↑  Hank Spuggard. "Featured Songwriter: Angelo « Nashville Music Scene". Nashville.com. אורכב מ-המקור ב-2013-10-06. נבדק ב-2012-05-19.
2. ↑  "Angelo Petraglia Discography at Discogs". Discogs.com. נבדק ב-2012-05-19.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2003072694
* MusicBrainz: c50f8df8-2d4c-4aac-a667-4a36f290515e
* VIAF: 23976557
* WorldCat: lccn-n2003072694

 |
**יסעור ענק דרומי** (שם מדעי: *Macronectes giganteus*) הוא מין של יסעור ענק החי באזור הקוטב הדרומי - אנטארקטיקה והימים סביבו.

תיאור
-----

יסעורי הענק ענקיים כשמם. יסעור הענק הדרומי מעט גדול יותר, משקלו כ-3 עד 8 ק"ג, מוטת כנפיו 180–210 ס"מ, ואורכו 86–100 ס"מ. הזכרים גדולים וכבדים יותר מהנקבות.

יסעורנים אלה דומים לכאורה לאלבטרוסיים והם היחידים שיכולים להיות שווים אליהם בגודלם. הם גם היחידים מבני משפחת היסעוריים שיש להם רגליים מספיק חזקות בשביל ללכת בצורה יעילה על הקרקע. ליסעורים יש לסת אשר יכולה להכיל מזון חלקלק. הם מפיקים שמן קיבה המורכב משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייע להתפיל את גופם, עקב כמות גבוהה של מים באוקיינוס שהם סופגים. הבלוטה מפרישה תמיסת מלח מאפם, וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות.

מקורותיהם גדולים מאוד בצבע כתום חיוור, נוצתו אפורות עם נקודות (למעט 15% מיסעורי הדרום, שראשם צווארם והחזה העליון שלהם בצבע לבן). מזונם מצוי ביבשה ובים, אך בעיקר ליד החוף. 

תזונתם בעיקרית כוללת קריל, דגים ויצורי ים דומים לעיתים קרובות הם עוקבים אחרי סירות דיג לאכול את הפסולת הנזרקת ממנה. הם מגוונים בפגרים, בעיקר של כלבי ים ופינגווינים. עם זאת הם חזקים מספיק כדי לקטול עופות ים כולל אפרוחי פינגווינים או אף פינגווינים בוגרים קטנים, דבר שהם מבצעים בלהקות בעזרת מקוריהם החזקים. תוחלת חייהם 20 שנים.

רבייה
-----

עונת הרבייה היא מחודש אוקטובר ועד מרץ. היסעורים מטילים ביצה אחת ויחידה, בקן מחוספס הבנוי 50 ס"מ מעל לפני הקרקע. הביצה מודגרת במשך כ 60 ימים. מרגע שבקע, הגוזל נשאר בקן למשך 3 שבועות. הגוזלים מצמיחים נוצות לאחר כ-4 חודשים, ומגיעים לבגרות המינית רק לאחר 6–7 שנים כאשר הופכים לפרחון.

גלריה
-----

* 
* 
* 
* 
* 
* יסעור ענק מתעמת עם פינגווין לבן-אוזן על אפרוחיסעור ענק מתעמת עם פינגווין לבן-אוזן על אפרוח

קישורים חיצוניים
----------------

ויקישיתוף מדיה וקבצים בנושא **יסעור ענק דרומי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

* יסעור ענק, באתר BirdLife international

הערות שוליים
------------

1. ↑  יסעור ענק דרומי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534824605171

 |
**גביע אוקיאניה לאומות 2008** היה הטורניר השמיני של גביע אוקיאניה לאומות, והראשון שהתקיים ללא השתתפות אוסטרליה (מאחר שעברה להתאחדות האסייאתית), בשנה זו החליטו לשנות פורמט ולשלב את גביע אוקיאניה לאומות עם מוקדמות מונדיאל 2010, ושהזוכה בטורניר תייצג את אוקיאניה גם במונדיאל 2010 וגם בגביע הקונפדרציות 2009.

פורמט
-----

על פי החלטת ההתאחדות OFC של אוקיאניה הוחלט להפוך את גביע האוקיינוס השקט הדרומי למוקדמות הטורניר ובו השתתפו כל קבוצות ההתאחדות (חוץ מניו זילנד שעלתה אוטומטית). שלוש הקבוצות הראשונות עלו לשלב הגמר של גביע אוקיאניה יחד עם ניו זילנד. ושיחקו בשלב הגמר בבית אחד במשחקי בית וחוץ. האלופה תייצג את אוקיאניה גם במונדיאל 2010 וגם בגביע הקונפדרציות 2009 ותזכה לתואר "אלופת אוקיאניה"

מוקדמות
-------

גביע האוקיינוס השקט הדרומי 2007 היה המוקדמות לטורניר. העולות היו קלדוניה החדשה שזכתה באליפות, פיג'י שהגיע שנייה וונואטו שסיימה במקום השלישי

בית הגמר
--------

 
בית הגמר של אוקיאניה נערך על פני שנה שלמה כאשר כל נבחרת מארחת את שאר הנבחרות. 

| נבחרת | נקודות | משחקים | ניצחונות | תיקו | הפסדים | שערים |
| --- | --- | --- | --- | --- | --- | --- |
| זכות | חובה | הפרש |
| ניו זילנד ניו זילנד | 15 | 6 | 5 | 0 | 1 | 14 | 5 | 9 |
| קלדוניה החדשה קלדוניה החדשה | 8 | 6 | 2 | 2 | 2 | 12 | 10 | 2 |
| פיג'י פיג'י | 7 | 6 | 2 | 1 | 3 | 8 | 11 | -3 |
| ונואטו ונואטו | 4 | 6 | 1 | 1 | 4 | 5 | 13 | -8 |

|  |  |  |
| --- | --- | --- |
| פיג'י פיג'י | 0 – 2 | ניו זילנד ניו זילנד |
| ונואטו ונואטו | 1 – 2 | ניו זילנד ניו זילנד |
| פיג'י פיג'י | 3 – 3 | קלדוניה החדשה קלדוניה החדשה |
| ניו זילנד ניו זילנד | 4 – 1 | ונואטו ונואטו |
| קלדוניה החדשה קלדוניה החדשה | 4 – 0 | פיג'י פיג'י |
| ונואטו ונואטו | 1 – 1 | קלדוניה החדשה קלדוניה החדשה |
| קלדוניה החדשה קלדוניה החדשה | 3 – 0 | ונואטו ונואטו |
| פיג'י פיג'י | 2 – 0 | ונואטו ונואטו |
| קלדוניה החדשה קלדוניה החדשה | 1 – 3 | ניו זילנד ניו זילנד |
| ונואטו ונואטו | 2 – 1 | פיג'י פיג'י |
| ניו זילנד ניו זילנד | 3 – 0 | קלדוניה החדשה קלדוניה החדשה |
| ניו זילנד ניו זילנד | 0 – 2 | פיג'י פיג'י |

  
ניו זילנד זכתה והיא השתתפה בגביע הקונפדרציות 2009, היא השתתפוה במונדיאל 2010 לאחר שניצחה את בחריין בפלייאוף הביניבשתי. ניו זילנד זכתה בפעם הרביעית בתואר. 

| מחזיקת גביע אוקיאניה לאומות 2008 |
| --- |
| ניו זילנדניו זילנד  **ניו זילנד**  **זכייה רביעית** |

| טורנירי גביע אוקיאניה לאומות |
| --- |
| 

|  |
| --- |
| 1973 • 1980 • 1996 • 1998 • 2000 • 2002 • 2004 • 2008 • 2012 • 2016 • ~~2020~~ • 2024 |

 |
בנייה בקוביות
"תינוק במשחק", ציור משנת 1876. התינוק משחק בקוביות שעל חלקן אותיות
**קוביות צעצוע** הן צורות גאומטריות תלת-ממדיות העשויות עץ, פלסטיק, קצף מוקשח או ספוג ומשמשות כצעצוע לילדים. על פי רוב ניתן להרכיב אותן ליצירת מבנים שונים. הקוביות יכולות להיות בצבע אחד (לרוב צבע עץ טבעי) או צבעוניות ולעיתים מוטבעות על גביהן אותיות או ספרות. הצורות הנפוצות הן קובייה, תיבה, גליל, פירמידה, חצי כדור (כיפה), קשת ועוד.

היסטוריה
--------

הפילוסוף ג'ון לוק הזכיר ב-1693 קוביות משחק עם אותיות על-גביהן כדרך ללימוד תוך-כדי משחק מהנה.

ב-1798 ראה אור הספר "חינוך מעשי" ובו מוזכרות קוביות הצעצוע כ"צעצוע רציונלי" המלמד את הילד על כוח המשיכה ועל יצירת שלם מחלקים. 

ב-1837 הנהיג אבי גן הילדים המודרני, פרידריך פרבל את "קוביות פרבל", מערכת סטנדרטית של קוביות מעשר צורות שונות.

ב-2003 נכנסו קוביות האלף-בית להיכל התהילה הלאומי של הצעצועים.

חשיבות חינוכית והתפתחותית
-------------------------

מבחינה התפתחותית למשחק בקוביות יש תרומה חשובה להתפתחות הילד.
במהלך משחק בקוביות הילד יכול להכיר מגוון של חומרים, מרקמים ושימושים. תוך כדי המשחק הילד יכול ללמוד להבחין במשותף ובשונה בין החפצים שאתם הוא בא במגע, למיין ולשיים אותם. המשחק מפתח יצירתיות ומתרגל את הוצאת פרי הדמיון אל הפועל כמבנה ממשי, תוך התחשבות בחוקי הטבע. הקוביות יכולות לשמש למטפל כעזר זמין לפיתוח ותרגול שלל יכולות כגון שיום (מתן שם) צורות וצבעים, ספירה, מיון ועוד.

לעיסוק בקוביות חשיבות בפיתוח המוטוריקה העדינה, השימוש באצבעות והפעלת הכוח המדויק הנדרש לשם הנחת הקוביה במקומה הרצוי וייצוב המבנה. 

המשחק השיתופי בקוביות מחנך ליצירה קולקטיבית, לחלוקת משאבים צודקת ולמשא-ומתן בקבוצה בגיל צעיר. כן משמש המשחק בקוביות מוקד הנאה מעצם תהליך הבניה ולאו דווקא מתוצאתו (למשל ילד הבונה מגדל קוביות ונהנה להרוס אותו מיד).

ראו גם
------

* לגו
* קפלה (משחק)

קישורים חיצוניים
----------------

ויקישיתוף מדיה וקבצים בנושא **קוביות** בוויקישיתוף
* ד"ר דיאנה אלדרוקי פינוס, מִגְדְּלֵי קוביות

הערות שוליים
------------

1. 1 2  קבלסון, א. (2005). התפתחות, למידה ומשחק בגיל הרך. מאתר פסיכולוגיה עברית
2. ↑  המשחק בגיל הרך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531907805171
* LCCN: sh87006008

 |
**קנדלריה מולפסה** (בספרדית: **Candelaria Molfese**; נולדה ב-3 בינואר 1991) היא שחקנית, זמרת, רקדנית ומנחת טלוויזיה ארגנטינאית.

ביוגרפיה
--------

מולפסה נולדה בבואנוס איירס, כקטנה מבין חמש אחיות. שיחקה בסדרה ויולטה ששודרה בערוץ דיסני משנת 2012 עד 2015, משם דמותה הידועה ביותר, קמילה טורס.

ב-2013 השתתפה בסיבוב הופעות של "ויולטה" באירופה ובאמריקה הלטינית. במקביל, שימשה מנחה בתוכנית "חברים למען העולם" - "Amigos Por El Mundo" שהיא גרסה ארגנטינאית לסדרה בערוץ דיסני שנועדה לקשר וליצור שלום בין אנשים בעולם ולשמור על איכות הסביבה.

מולפסה כתבה ספר הנקרא "העולם של קנדה" שם היא כותבת על חייה, חבריה וסודותיה, ובנוסף, עצות באיפור, ציפורניים ואופנה, תסרוקות ואביזרים שיעזרו להראות טוב ומתכונים.

מולפסה משתתפת בתוכנית "fans en vivo" שהיא סדרת רשת (תוכנית טלוויזיה באינטרנט) שבה מדברים על נושאים המעניינים בני נוער ועורכים ראיונות. היא מנחה בתוכנית יחד עם אגוסטין סיירה ומיכאלה ואסקס.

בחודש אוגוסט לשנת 2016 מולפסה הצטרפה לפרויקט "Upload" שמטרתו להביא יוטיוברים מדרום אמריקה שיתעדו את השהות שלהם בישראל וכך יזמינו עוד תיירים לבוא ולא לפחד משהות בישראל.

ראו גם
------

* מרטינה סטואסל
* אגוסטין סיירה
* ערוץ דיסני
* סוי לונה

קישורים חיצוניים
----------------

ויקישיתוף מדיה וקבצים בנושא **קנדלריה מולפסה** בוויקישיתוף
* 

* אתר האינטרנט הרשמי של קנדלריה מולפסה
* קנדלריה מולפסה, ברשת החברתית פייסבוק

* קנדלריה מולפסה, ברשת החברתית טוויטר

* קנדלריה מולפסה, במסד הנתונים הקולנועיים IMDb (באנגלית)

* קנדלריה מולפסה, באתר Rotten Tomatoes (באנגלית)

* קנדלריה מולפסה, במסד הנתונים הקולנועיים KinoPoisk (ברוסית)

* קנדלריה מולפסה, באתר MusicBrainz (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: a58998ee-1c9d-4664-b5ff-28bb3b88f2e0
* NLP: A34238608
* VIAF: 42146825371807632184
* WorldCat: viaf-42146825371807632184

 |
**קנדיס היל** (באנגלית: **Candace Hill**; נולדה ב-11 בפברואר 1999) היא אתלטית אמריקאית, אלופת העולם לנוער בריצת 100 מטר ובריצת 200 מטר.

ביוגרפיה
--------

היל גדלה בקונירס שבג'ורג'יה, בתם של גארי ולורי ולה אחות צעירה בשנה. 

בגיל 12 החלה להתחרות בריצה, ב-2013 זכתה באליפות ג'ורג'יה לתיכונים דרג 6A (הדרג הגבוה ביותר) בריצות 100 מטר ו-200 מטר וכן באליפות ארצות הברית, ב-2014 חזרה על הישג זה וכן שברה בריצות אלו את שיאי מדינת ג'ורג'יה לגילאי נוער. ביוני 2015 קבעה תוצאה של 10.98 שניות בריצת 100 מטר בתחרות שנערכה בוושינגטון, זוהי התוצאה הטובה בעולם עד גיל 16 והתוצאה הטובה ביותר בארצות הברית עד גיל 19. חודש לאחר מכן השתתפה באליפות העולם באתלטיקה לנוער שהתקיימה בקאלי שבקולומביה, היא זכתה במדליית זהב בריצת 100 מטר בתוצאה של 11.08, שיא אליפות חדש ובמדליית זהב בריצת 200 מטר בתוצאה של 22.43 שניות. היא נבחרה לאתלטית השנה בתיכונים בארצות הברית לשנת 2015-2014 והייתה בכך לספורטאית השנייה שזכתה בתואר כבר בשנתה השנייה בתיכון, לאחר מריון ג'ונס. בדצמבר 2015 הודיעה על מעבר לקריירה מקצוענית וחתמה על חוזה אימוץ עם חברת אסיקס. 

ביולי 2016 זכתה במדליית זהב בריצת 100 מטר באליפות העולם באתלטיקה עד גיל 20, כשקבעה שיא אליפות של 11.07 שניות. ב-2017 סיימה במקום השלישי בריצת 300 מטר באליפות ארצות הברית באולם.

קישורים חיצוניים
----------------

ויקישיתוף מדיה וקבצים בנושא **קנדיס היל** בוויקישיתוף
* קנדיס היל, ברשת החברתית טוויטר
* קנדיס היל, באתר התאחדות האתלטיקה הבין-לאומית
* קנדיס היל, באתר ליגת היהלום
* קנדיס היל, באתר Track and Field (נשים)
* Sprints Right Into Professional Track, הניו יורק טיימס, 17 בדצמבר 2015
* HILL SPRINTS INTO HISTORY(הקישור אינו פעיל), ניוזוויק, 25 ביוני 2015
* Candace Hill: The fastest girl of all time, אתר CNN, ‏16 ביולי 2015

הערות שוליים
------------

1. ↑  Candace Hill wins Gatorade National Girls Track and Field Athlete of the Year
2. ↑  HILL A CHAMPION ONCE AGAIN AS US DOMINATE DAY THREE IN BYDGOSZCZ, אתר התאחדות האתלטיקה הבינלאומית, 21 ביולי 2016

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 285407

 |
**גניאודקטיס** (שם מדעי: ***Genyodectes***) הוא סוג של דינוזאור תרופוד טורף ממשפחת הצרטוזאוריים שהתקיים באמריקה הדרומית במשך הקרטיקון התחתון שלפני 112 מיליון שנה מזמננו.

מאפיינים
--------

המאובנים של הגניאודקטיס התגלו בארגנטינה במחוז צ'ובוט בתצורת "Cerro Barcino" כשממצאים מצויים כיום במוזיאון של לה פלאטה. הוא תואר למדע ב-1901 בידי החוקר סר ארתור ס. וודוארד (Arthur S. Woodward), אשר כינה אותו בתור: "לסת נושכת" (מילולית: "genys" - לסת, "dektes" - נשיכה). זאת עקב הממצאים הבודדים של שרידי השיניים, החוטם והלסת העליונה שהעידו שהיה טורף. מבנה הלסת מרמז על קשר בינו לבין הצרטוזאורוס שהתקיים באמריקה הצפונית וכן בפורטוגל ובטנזניה.

טורף זה הגיע לממדים של 6.25 מטרים ומשקל של 750 ק"ג, כך שהיה טורף גדול יחסית בסביבתו. במקור סברו שדינוזאור זה בטל מספק עקב קרבתו לצרטוזאורוס, אך מבנה סידור השיניים מרמז על קשר אחר מעט. מספר חוקרים הניחו שהיה קרוב יותר לאבליזאוריים, למגלוזאוריים ואולי אף לאבות הטירנוזאוריים, אך בהמשך נרמז שהוא שמר על מאפיינים רבים של בני הקבוצה צרטוזאוריה.

קישורים חיצוניים
----------------

ויקישיתוף מדיה וקבצים בנושא **גניאודקטיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ולאתה** (בערבית **ولاته**; בצרפתית **Oualata** ואלאטה) היא עיירה מבוצרת (קסר) בדרום-מזרח מאוריטניה שבה חיים כ-13,000 תושבים (נכון ל-2008). ולאתה התפתחה סביב מסגד ונבנו בה בתי מגורים למורים ולתלמידים, וכן מחסנים ואכסניות לסוחרים ולעוברי אורח. בתי העיר נבנו בצורה אופיינית כך שיוכלו להעניק מענה לתנאי האקלים המדבריים. ולאתה ושלוש ערים נוספות, ואדאן, שינגטי ותישית, הן ארבע הערים היחידות ששרדו במאוריטניה מאז ימי הביניים. הערים הוקמו לאורך נתיבי השיירות שחצו את הסהרה, ושימשו כמרכזי דת מוסלמיים. בשנת 1996 הכריז ארגון אונסק"ו על ולאתה ועל שלוש ערי מצודות נוספות במדינה כעל אתר מורשת עולמית.

היסטוריה
--------

במקום התקיים יישוב עתיק שקם במאה ה-5 אם כי יש המתארכים את הקמתו לאחר הכיבוש הערבי. בעיר, שמשמעות שמה בברברית היא "מקום מוצל", התגוררו חמישה שבטים ברברים ברבעים נפרדים, והיא הייתה עד מהרה לנקודה חשובה בדרכי המסחר שחצו את הסהרה ולמרכז דתי אסלאמי. באותם ימים הייתה זו עיר חשובה באימפריה הגנאית.

במאה ה-13, נכבשה ולאתה על ידי אימפריית מאלי. העיר שנחשבה לעיר מסחר מרכזית הפכה לאחת מהערים שסימנו את הגבול הצפוני של האימפריה. העיר שימשה כנקודת כניסה לאימפריה עבור סוחרים, שנעו בעזרת שיירות גמלים, והביאו מלח מהצפון, מצרך חיוני באזורי האימפריה ששכנו בפנים היבשת. המידע המפורט אודות ולאתה באותה תקופה קיים בזכות ביקורו של הנוסע המפורסם אבן בטוטה שעבר בעיר ובאזור. אחד הסימנים הראשונים להיחלשותה של האימפריה של מאלי היה כיבושה של ולאתה בידי בני שבט הטוארג.

ב-1446 התיישבו בעיר פליטים שנמלטו מפני שבטי הטוארג ואלה העניקו לעיר מעמד של מרכז לימודי, אך לאחר שאלה עזבוה ודרכי הסחר נעו מזרחה, ירדה חשיבותה של ולאתה. במאה ה-17 איבדה העיר את האוטונומיה שלה כתוצאה מהגעתם של שבטים ערביים לאזור, ובסוף המאה ה-19 שקעה באופן סופי בשל בצורת והתקפות.

מבנה העיירה כיום
----------------

עיטורים על קיר בעיר
במרכזה של העיירה ניצב המסגד ולידו מינרט רבוע. הבתים והחצרות הולכים וגדלים ככל שהם מרוחקים מהמסגד, ולאורך הרחובות חומות מתמשכות שבהן קבועים חלונות בגובה הקרקע ודלתות. הרחובות הצרים והמפותלים יוצרים אזורים מוצלים. בתי העיירה בנויים מאבן, עץ או חומר, וקירותיהם מעוטרים לעיתים בדוגמאות אבן. רוב הבתים שימשו את התושבים הנוודים למגורים במשך תקופה קצרה בשנה, ועל כן שימשו בעיקר לאחסון. לחדרי הבתים אין ייעוד מוגדר וזה משתנה בהתאם לצרכים.

מביצורי העיירה שסימנו את קו הגבול בין העיירה העתיקה לרבעים החדשים נותרו מקטעים בודדים בלבד. בעיירה שוכן מוזיאון לכתבי יד והיא ידועה בבתיה המעוטרים. עוד שוכנת בעיירה מדרסה קטנה ובה כעשרים תלמידים.

קישורים חיצוניים
----------------

ויקישיתוף מדיה וקבצים בנושא **ולאתה** בוויקישיתוף
* המקום בבולי מאוריטניה
* אודות ולאתה
* Medieval desert city

| דגל מאוריטניהדגל מאוריטניה סמל אונסק"וסמל אונסק"ו אתרי מורשת עולמית במאוריטניה |
| --- |
| 

|  |
| --- |
| הפארק הלאומי בנק ד'ארגן • המצודות העתיקות בוואדאן, בשינגטי, בתישית ובוולאתה |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2012091170
* VIAF: 255737453
* WorldCat (עם VIAF): 255737453

 |
המונח "טרכיאה" מפנה לכאן. לערך העוסק בדינוזאור, ראו טרכיאה (דינוזאור).

תרשים של מערכת הנשימה
**קנה הנשימה** הוא צינור אשר תחילתו בגרון, עובר לאורך הצוואר אל בית החזה, ומתפצל לשתי סימפונות שענפיהן מעבירים את האוויר אל הריאות. הקנה עשוי מ־15–20 פיסות של סחוס, שעוטפות אותו כמעט לכל אורכו, פיסות הסחוס מאפשרות לקנה להישאר פתוח כל הזמן.

בצמוד לקנה הנשימה נמצא הוושט – צינור המשמש למעבר מזון ומשקה אל הקיבה. סוגר הנמצא בעמקי הגרון מווסת את המעבר מהגרון לקנה ולוושט – סותם את הקנה, כדי לאפשר בליעת מזון ומשקה, או סותם את הוושט, כדי לאפשר נשימה. כאשר משלבים שיחה ואכילה, עלול הסוגר להיות במצב שאינו מתאים לפעולה הנדרשת, ומזון עלול לרדת לקנה הנשימה. במצב זה קיימת סכנת חנק. בעבר המליצו לטפוח לנחנק על גבו, כדי לעודד יציאה של הגוף החוסם את כלי הנשימה, אך כיום מומלץ טיפול זה רק לתינוקות, אשר ניתן להשכיבם על בטנם כדי לפתוח את דרכי הנשימה שלהם. הטיפול הטוב ביותר בדרך כלל הוא שיעול חזק, תגובתו הטבעית של הגוף. השיעול מזרים אוויר בחוזקה דרך הקנה ומנסה לפנותו.

אם שיעול אינו עוזר, (בחסימה חמורה בלבד) יש לעשות לחיצות ברום הבטן על ידי אדם נוסף העומד מאחורי הנחנק, ומחבק אותו כשכפות ידיו מאוגרפות יחד. את האגרוף המשולב על האדם המסייע לדחוק בעצמה לבטנו של הנחנק, כלפי מעלה, במטרה לגרום להתכווצות הריאות. תרגיל זה (המכונה תמרון היימליך) עשוי להציל חיים.

בעבר קנה הנשימה כונה נפש ומכאן הביטוי "הגיעו מים עד נפש". במקורות היהדות מוזכר הקנה בהקשר של התנהגות האדם בשעת הסעודה, בסיפור המובא בתלמוד בבלי על רב נחמן ורב יצחק שישבו בסעודה, והאחרון סירב לבקשת רב נחמן לומר דבר תורה משום ש"אין משיחין בשעת הסעודה, שמא יקדים קנה לושט ויבוא לידי סכנה". חז"ל סברו כי קנה הנשימה מתפצל לשלושה קנים, אשר מחוברים לריאה, ללב ולכבד. על סמך דעה זו נקבע בשולחן ערוך כי אם נמצאה מחט בתוך לב של בהמה היא נחשבת כשרה, כי יתכן שהמחט נכנסה לשם דרך הלוע של הבהמה בעת שהיא אכלה.

המונח הלועזי טרכיאה (Trachea) מתייחס גם לצינורות המשמשים לנשימה אבל במערכת נשימה פשוטה יותר, למשל אצל חרקים.

ראו גם
------

* דלקת קנה הנשימה

| מרכיבי מערכת הנשימה |
| --- |
| 

|  |
| --- |
| אף • פה • קנה הנשימה • ריאות • סמפונות • נאדיות • סרעפת |

 |

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קנה הנשימה** |
| ויקישיתוף תמונות ומדיה בוויקישיתוף: **קנה הנשימה** |

* קנה הנשימה, באתר אנציקלופדיה בריטניקה (באנגלית)
* אתר למנויים בלבד הניו יורק טיימס, רופאים הצליחו להשתיל לראשונה קנה נשימה, באתר הארץ, 6 באפריל 2021

הערות שוליים
------------

1. ↑  לפי מ"צ קדרי (מילון העברית המקראית), נפש משמעה כנראה צוואר בצירוף המקראי "מים עד-נפש" (למשל בתהלים סט, ב: "הושיעני אלהים כי באו מים עד-נָפש"). ואולי גם בתהלים כה, יח: "עִנּוּ בכבל רגלו ברזל באה נפשו" (לדעת עמוס חכם בפירוש דעת מקרא לספר תהלים).
2. ↑  תלמוד בבלי, מסכת חולין, דף מ"ה, עמוד ב'
3. ↑  שולחן ערוך, יורה דעה, סימן מ', סעיף ג'

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543835205171
* BnF: cb11978593f (data)
* GND: 4134946-5
* LCCN: sh85136401
* NDL: 00565765
* NKC: ph136830
* TA98: A06.3.01.001

 |
**רוהאקנה רוגונדה** (באנגלית: **Ruhakana Rugunda**; נולד ב-7 בנובמבר 1947) הוא פוליטיקאי אוגנדי שכיהן בעבר כראש הממשלה של אוגנדה.

ביוגרפיה
--------

רוגונדה נולד במחוז קבאלה. כנער צעיר, היה נוהג לקרוא את העיתונים של אביו. מנהג זה היה מהגורמים להתעניינות שלו בפוליטיקה בגיל מאוחר יותר.

רוגונדה סיים את לימודיו בתיכון ובמכללה ופנה ללמוד רפואה בבית הספר לרפואה של אוניברסיטת מקררי (Makerere) ובאוניברסיטה של זמביה, והוציא תואר ראשון ברפואה. מאוחר יותר למד באוניברסיטת קליפורניה, בברקלי וקיבל תואר שני.

לפני שהצטרף לפוליטיקה, עבד רוגונדה כרופא בזמביה, בבית החולים במחוז קולומביה ובבית החולים הלאומי של קנייה בניירובי.[דרוש מקור]

קריירה פוליטית
--------------

בזמן לימודיו באוניברסיטת מקררי שבאוגנדה, שימש רוגונדה כנשיא האיחוד הלאומי של הסטודנטים של אוגנדה (NUSU), תנועת נוער פוליטית תוססת. כפעיל פוליטי, נפגש רוגונדה עם חברי הקונגרס של אוגנדה (UPC), והיה קרוב לנשיא מילטון אובוטה. אובוטה ראה ברוגונדה אחד ממי שעשוי להיות מהמנהיגים העתידיים של המפלגה והמדינה. באחד הראיונות האחרונים לפני מותו, קונן אובוטה על כך שרוגונדה "הסתבך" עם יוורי מוסווני ועם תנועת ההתנגדות הלאומית.

ב-1985 הוא נפגש עם מנהיגי תנועת ההתנגדות הלאומית האוגנדית (NRM) באונטרולברנדורף שבאוסטריה, על מנת להכין תוכנית פוליטית לאוגנדה המשוחררת.

אחרי עליית מוסווני לשלטון בשנת 1986, שימש רוגונדה בתפקידים רבים במטעם הממשלה: הוא היה שר הבריאות מ-1986 עד 1988, שר העבודה, התחבורה, והתקשורת בין 1988 ל-1994, שר החוץ מ-1994 עד 1996, שר ההסברה מ-1996 עד 1998, שר הנשיאות מ-1998 עד 2001, שר המים, הקרקעות והסביבה בין 2001 ל-2003, ושר הפנים מ-2003 ועד 2009.

בינואר 2009, מונה רוגונדה לשגריר אוגנדה באו"ם. הוא שימש פעמיים כנשיא מועצת הביטחון של האו"ם (אנ'), במהלך השנתיים בהן אוגנדה הייתה חברה במועצת הביטחון. במאי 2011, נתמנה לשר הטכנולוגיה והתקשורת. במאי 2013, הוא מונה לשר הבריאות.

ב-18 בספטמבר 2014 מונה רוגונדה לראש הממשלה של אוגנדה.

חיים אישיים
-----------

רוגונדה נשוי לג'וסלי ואב לארבעה בנים.

קישורים חיצוניים
----------------

ויקישיתוף מדיה וקבצים בנושא **רוהאקנה רוגונדה** בוויקישיתוף
* רוהאקנה רוגונדה, ברשת החברתית טוויטר
* רשימת הקבינט החדשה של מוסווני ב -6 ביוני 2016

הערות שוליים
------------

1. ↑  "Ruhakana Rugunda new Prime Minister", *New Vision*, 19 September 2014.
2. ↑  הערך תורגם מהערך באנגלית:(Ruhakana Rugunda)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1161673539
* VIAF: 6807153063250219320005
* WorldCat (עם VIAF): 6807153063250219320005

 |
**קנדירו** (***Vandellia cirrhosa***) הוא דג מים מתוקים המצוי בנהר האמזונאס. בקרב המקומיים הוא נחשב לדג מאיים אפילו יותר מהפיראנה. הדג גדל לאורך של סנטימטרים בודדים, כשהגדולים ביותר מגיעים לאורך 40 ס"מ אך הרוב קטנים הרבה יותר, וצורתו דומה מעט לצלופח, כך שבמים העכורים של האמזונאס כמעט בלתי אפשרי לראותו. הקנדירו הוא טפיל; הוא שוחה אל חלל הזימים של דגים אחרים, מעמיד דורבן הנמצא מתחת לראשו וניזון מהדם שבזימים. מסיבה זו הוא גם קרוי "**הדג הערפדי של ברזיל**".

האגדה האורבנית
--------------

הקנדירו צד באמצעות חוש הראיה, פחדם של המקומיים ממנו נובע מכך שהוא נמשך לשתן ולדם, ואם אדם מתרחץ במים עירום, או אפילו עם בגדים לא צמודים מספיק, אז כביכול ישחה הדג לתוך פתח גוף כלשהו (פי הטבעת או הנרתיק, וייתכן שבמקרה שהדג קטן מספיק גם פתח הפין), שם הוא יעמיד את דורבנו וייזון מהדם ורקמות הגוף כפי שיעשה בזימי דג אחר.

במציאות, קיימת עדות אחת בלבד משנת 1997 לתקיפת האדם על ידי קנדירו, לפיה הדג קפץ כביכול מהמים לתוך פינו של גבר שהשתין לתוך הנהר. לפי העדות, הדג נבלם בסוגרים של השופכה. משם הוא כירסם את דרכו לכיס האשכים של הקרבן. עדות זו נחשבת לבלתי אמינה. סכנתו של הקנדירו לאדם נחשבת לאגדה אורבנית.

קישורים חיצוניים
----------------

ויקישיתוף מדיה וקבצים בנושא **קנדירו** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* FB
* ITIS
* NCBI
* GBIF
 |

* קנדירו, באתר אנציקלופדיה בריטניקה (באנגלית)
* 
* 
* בלדד השוחי, האם דגי פיראנה הם אוכלי-אדם רצחניים?, באתר ערוץ עשר

הערות שוליים
------------

1. ↑  Experiments on the Feeding Behavior of the Hematophagous Candiru, Vandellia cf. Plazaii - Springer
2. ↑  Can the candirú fish swim upstream into your urethra (revisited)?, אתר straightdope
3. ↑  penis-fish, אתר healthline
פירוש נוסף ערך זה עוסק בספר חסידי. אם התכוונתם לחבורה בשם זה או לחסידות בשם זה, ראו שומר אמונים (פירושונים).
ספר שומר אמונים מהדורה ראשונה
הרב אהרן ראטה בעל "שומר אמונים"
**שומר אמונים** הוא ספר חסידות שכתב הרב אהרן ראטה, מייסד חבורת שומר אמונים. הספר נדפס לראשונה בירושלים תש"ב-1942.

הספר עוסק בענייני ביטחון ואמונה, בהשגחה פרטית ובעניית אמן. בנושא זה הוא מביא את מאמר חז"ל: "פתחו שערים ויבא גוי צדיק שומר אמונים - אל תיקרי שומר אמונים אלא שאומרים אמן" (סנהדרין קי, ב), ומכאן שמו של הספר. לספר נלווה קונטרס אהבת הבורא ושירי דביקות ושמחה. 

חתנו של הרב ראטה, הרב אברהם יצחק קאהן, כתב פירוש על הספר בשם "הוספות וביאורים", ובו נאמר על המחבר: "והנה עוד אז באמצע המלחמה שהתחילו הניסיונות להתגבר, כשבאו השמועות מה שעושה הצורר ישראל בפולין בשנת תש"ב (1941-1942)... נתעורר אז לעשות זה החיבור לחזק את בני ישראל באמונה, ולהאמין שהכל בהשגחה פרטית, ולבטוח בה' שאל יעזבנו ואל יטשנו".[דרוש מקור: מדויק]).

#### בספרות המחקר

חוקר הקבלה גרשם שלום הזכיר את רבי אהרן ראטה כדוגמה נדירה לצמיחת עדה חסידית חיה סביב צדיק, שלא כהמשך של שושלת. עוד הוא כותב ש"אותם הכרכים של הספר "שומר אמונים" של רבי אהר'לה רוט הם מהתעודות המופלאות ביותר ליהודי בן זמננו, גם אם הוא רחוק ככל האפשר מעצם המסגרת המסורתית שבתוכה אפשרית הייתה תופעה כזאת".

בטופס "שומר אמונים" משנת תש"ב 1942, שהיה ברשות שלום, נמצא בכתב ידו: "הספר הזה יקר המציאות ביותר ולא רצו להדפיסו שנית בגלל מחלוקת במשפחתו. וטופס זה שהוא שלם בא לידי אחר חיפוש רב בשנת תשי"ח ולא נרשם כלל בקרית ספר".

לקריאה נוספת
------------

* יוסף וייס, "תרבותה של אמונה (אחרי מיטתו של האדמו"ר ר' אהרן ראטה ז"ל)", הארץ, מיום 9.5.47.

הערות שוליים
------------

1. ↑  גרשם שלום, **דברים בגו**, א, תל אביב: הוצאת עם עובד, תש"ן-1990, עמ' 76.
2. ↑  קטלוג ספריית שלום, מס' R3753

| חבורת שומרי אמונים ושושלתה |
| --- |
| רבני ואדמו"רי השושלת | **אהרן ראטה** • אברהם חיים ראטה • אברהם יצחק קאהן • דוד קאהן • שמואל יעקב קאהן • ישראל חיים קאהן • יוסף יואל קאהן • משה קאהן |  |
| שושלת חסידויות | **חבורת שומר אמונים** • חסידות שומרי אמונים • חסידות נחלת אהרן • חסידות מבקשי אמונה • חסידות תולדות אברהם יצחק • חסידות תולדות אהרן |
| ספרי חסידות | **שומר אמונים** • נועם הלבבות • שולחן הטהור • טהרת הקודש • מבקש אמונה • מצותיך שעשועי • דברי אמונה |
**רודריגו גרסיה ברקה** (בספרדית: **Rodrigo García Barcha**; נולד 24 באוגוסט 1959) הוא תסריטאי, מפיק ובמאי קולנוע וטלוויזיה קולומביאני-אמריקאי, בנו של הסופר גבריאל גרסיה מרקס.

ביוגרפיה
--------

גרסיה נולד בבוגוטה, קולומביה, בנם של הסופר גבריאל גארסיה מארקס ושל מרסדס ברקה פרדו (Mercedes Barcha Pardo) וגדל בקולומביה, במקסיקו ובארצות הברית.

קריירה
------

גרסיה היה צלם קולנוע (צילם את ההפקה מ-1998 של "תקוות גדולות" בבימויו של אלפונסו קוארון) וביים מספר פרקים בסדרות טלוויזיה של חברת HBO, בהם "עמוק באדמה", "הסופרנוס" ואת שתי העונות האמריקאיות של "בטיפול". 

בנוסף ביים את סרטי הקולנוע "דברים שאפשר לדעת עליה" (משנת 2000), את "עשרה סיפורי אהבה זעירים" (2001) ואת "אמהות וילדים" עבורם כתב גם את התסריט, וכן, כתב וביים את הסרט "נוסעים" משנת 2008, בכיכובה של אן האת'וויי.

בשנת 2021 ביים וכתב את הסרט "ארבעה ימים טובים"; סרט דרמה אותו גם הפיק וכיכבו בו גלן קלוז ומילה קוניס.

בשנת 2022 יצא לאקרנים סרטו "ריימונד וריי" אותו ביים וכתב בהפקה של אלפונסו קוארון.

קישורים חיצוניים
----------------

ויקישיתוף מדיה וקבצים בנושא **רודריגו גרסיה** בוויקישיתוף

* רודריגו גרסיה, במסד הנתונים הקולנועיים IMDb (באנגלית)
* רודריגו גרסיה, באתר AllMovie (באנגלית)
* רודריגו גרסיה, במסד הנתונים הקולנועיים KinoPoisk (ברוסית)
* אבנר שביט‏, "אלברט נובס": ראיון בלעדי עם הבמאי רודריגו גרסיה, באתר וואלה!‏, 23 באפריל 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007440292005171
* BNE: XX1266355
* BnF: cb155193107 (data)
* CANTIC: a11114137
* CiNii: DA13912251
* GND: 137465866
* ISNI: 0000 0001 1669 5052
* LCCN: no2006033765
* NDL: 01052595
* NKC: xx0157916
* NLK: KAC201109575
* NTA: 21766119X
* SELIBR: 279991
* SNAC: w6m64q0p
* SUDOC: 079928242
* VIAF: 71701829
* WorldCat: lccn-no2006033765

 |
גני החוקה
תצלום לווין של גני החוקה. (1) אנדרטת לינקולן (2) אנדרטת מלחמת וייטנאם (3) אנדרטת וושינגטון.
**גני החוקה** (באנגלית: **Constitution Gardens**) הוא שמו של פארק לאומי של ארצות הברית הממוקם בבירת המדינה, וושינגטון בסמוך למול. שטחו של הפארק כ-200,000 מ"ר, והוא ממוקם בין אנדרטת לינקולן, אנדרטת וושינגטון, שדרת החוקה בצפון, ובריכת ההשתקפות של אנדרטת וושינגטון בדרום. 

הגן כולל שטחים מיוערים וכן אגם קטן ובו אי אליו ניתן להגיע באמצעות גשר להולכי רגל.

האזור בו ממוקמים גני החוקה היה בעבר שטח מוצף על ידי נהר הפוטומק. בראשית המאה ה-20 יובש השטח על ידי מהנדסים של צבא ארצות הברית. בתקופת מלחמת העולם הראשונה שימש האזור את משרדי צי ארצות הברית. מבנים אלה נהרסו בשנת 1970 ביוזמת נשיא ארצות הברית ריצ'רד ניקסון (אשר שרת במבנים אלה בהיותו קצין צי).

בשנת 1976 נחנכו הגנים לרגל חגיגות 200 שנים למהפכה האמריקנית. מאז שנת 1982 מהווים הגנים פארק נפרד המנוהל על ידי שירות הפארקים הלאומיים של ארצות הברית.

ביולי 1982 הוקמה על האי במרכז הגן אנדרטה לזכרם של 56 חותמי הכרזת העצמאות של ארצות הברית, וב-13 בנובמבר באותה שנה נחנכה בגן אנדרטת מלחמת וייטנאם. 

בגן מבקרים למעלה ממיליון מבקרים מדי שנה, ונערכים בו טקסי קבלת אזרחות עבור אזרחים חדשים המצטרפים לארצות הברית.

קישורים חיצוניים
----------------

| עיינו גם בפורטל: |
| --- |
|  | **וושינגטון די. סי.** |

ויקישיתוף מדיה וקבצים בנושא **גני החוקה** בוויקישיתוף
* אתר האינטרנט הרשמי של גני החוקה
**גנרל הכוחות ההרריים** (בגרמנית: **General der Gebirgstruppe**), הייתה דרגה בכוחות הקרקע הגרמניים (גרמנית: הר).

היסטוריה
--------

סמלי הדרגהסמל הדרגה - תג צווארוןסמל הדרגה - תג כתף סמל הדרגה - תג שרוולגנרל הכוחות ההרריים
**גנרל הכוחות ההרריים** היא דרגה לשעבר של גנרל חיל בכוחות הוורמאכט, אשר נוצרה בשנת 1940, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות הרריים בוורמאכט.

הגנרלים של הכוחות ההרריים (גבירגסייגר) היו ניתנים לזיהוי על ידי שרוול האדלווייס שלהם, וכובע הברגמיצה (bergmütze) שהיה להם במקום כובע מצחיה של קצינים בחילות האחרים של הוורמאכט. באוקטובר 1942 ניתן להם פס זהב סביב הכובע, על מנת להבדיל אותם בקלות רבה יותר מכל הדרגות האחרות.

דרגות מקבילות
-------------

קצינים בדרגה מקבילה בחיל הרגלים נקראו *גנרל חיל הרגלים*, בחיל הפרשים נקראו *גנרל חיל הפרשים* ואלו בחיל התותחנים היו *גנרל חיל התותחנים*. כמו כן היו קיימות הדרגות של *גנרל חיל ההנדסה*, *גנרל חיל השריון*, *גנרל חיל הצנחנים*, *גנרל חיל הקשר*. בלופטוואפה, המקבילה לדרגה הייתה *גנרל חיל טייסי הקרב*. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

גלריה
-----

* אדוארד דיטל בטונדרה הרוסית (1941)אדוארד דיטל בטונדרה הרוסית (1941)
* פרנץ במה בלפלנד (1943)פרנץ במה בלפלנד (1943)
* פרדיננד שרנר ביוון (1941)פרדיננד שרנר ביוון (1941)

בעלי הדרגה
----------

* פרנץ במה (1885-1947)
* אדוארד דיטל (1889-1944)
* קרל אגלזר (1890-1944)
* ולנטין פוירשטיין (1885-1970)
* גאורג פון הנגל (1897-1952)
* פרדיננד יודל (1896-1956)
* רודולף קונרד (1891-1964)
* הרמן קרס (1895-1943)
* הנס קרייזינג (1890-1969)
* לודוויג קיבלר (1889-1947)
* הוברט לאנץ (1896-1982)
* יוליוס רינגל (1889-1967)
* פרדיננד שרנר (1892-1973)
* הנס שלמר (1893-1973)
* קרל פון לה סוויר (1898-1954)
* קורט פרזוק (1895-1963)
* אמיל פוגל (1894-1985)
* פרידריך-יובסט פולקמר פון קירכנזיטנבאך (1894-1989)
* אוגוסט וינטר (1897-1979)

|  |  |  |
| --- | --- | --- |
| **דרגה זוטרה**:**גנרל-לויטננט** | **דרגות הוורמאכט** גנרל הכוחות ההרריים | **דרגה בכירה**:**גנרל-אוברסט** |
עכביש טורף עקרב צהוב ברזילאי בברזיל.
עכביש נודד בעמדת איום.
**עכביש נודד ברזילאי** (שם מדעי: *Phoneutria*), המכונה גם **עכביש הבננות**, הוא סוג של עכביש ארסי המצוי במרכז ודרום אמריקה. נחשב לעכביש הארסי ביותר ביבשת אמריקה ולאחד הארסיים ביותר בעולם יחד עם עכביש המשפך האוסטרלי.

הנודד הברזילאי שייך למשפחת העכבישים הנודדים והוא הסוג הארסי היחיד במשפחה אולם ישנם 8 מינים בסוג זה. שמם ניתן להם מפני שהם נודדים ברחבי הג'ונגלים בלילות ולא שוכנים בתוך מחילות או כוכים כמו עכבישים אחרים. את שמו השני, **עכביש הבננות** קיבל אף שכמעט ואינו נמצא על אשכולות בננה והוא זוהה בטעות כעכביש הנוהג לעיתים קרובות להתחבא בהם.

למרות שמו, העכביש נפוץ בארצות נוספות חוץ מברזיל, בהן ונצואלה, קוסטה ריקה, ארגנטינה, קולומביה, בוליביה, פרגוואי, אקוודור, פרו, גיאנה, גיאנה הצרפתית, וסורינאם, אולם ברוב הארצות האלו הוא נמצא באזורים טרופיים ולא מיושבים בצפיפות. לעומת זאת בברזיל תפוצתם גם באזורים מאוכלסים בצפיפות כמו סאו פאולו, ריו דה ז'ניירו, אספיריטו סאנטו ומינאס ז'ראיס.

גודלו מגיע ל-48-17 מ"מ, מוטת רגליו יכולה להגיע לכ-13 ס"מ והוא נחשב לאחד העכבישים הגדולים בעולם. למרות הארס הקטלני שלו, יעדיף הנודד הברזילאי להתרחק מגורמי סכנה כמו בני אדם. הנשיכה של הנודד הברזילאי נחשבת לאחת הכואבות ביותר בעיקר בגלל המוליך העצבי סרוטונין המצוי בתוך הארס, בנוסף מכיל הארס רעלן עצבי הנפוץ גם במספר רב של נחשים ארסיים. הוא נחשב כגורם המוות מס' 1 מבין נשיכות העכבישים, אך יותר מ-90% מנשיכותיו גורמות רק לכאב מקומי באדם, זאת בשל העובדה שברוב מקרי נשיכות מגננה מדובר בנשיכות "יבשות" נטולות ארס.

בתרבות
------

בשירו של הארי בלפונטה, Day-O (מוכר גם בשם Banana boat song), מוזכרת "טרנטולה שחורה קטלנית" המסתתרת בין הבננות שעורמים הסבלים הפורקים את הסחורה מהספינות. כפי הנראה מדובר בעכביש הנודד הברזילאי המזכיר במראהו הגדול והמאיים טרנטולה, אם כי נשיכתן של אלו כואבת, אך אינה קטלנית.

מינים
-----

*Phoneutria* פרטי, 1833

* *Phoneutria bahiensis* (סימו & ברסקוויט, 2001) — ברזיל
* *Phoneutria boliviensis* (פיקארד-קיימברידג', 1897) — מרכז דרום אמריקה
* *Phoneutria eickstedtae* (מרטינס וברטני, 2007) — ברזיל
* *Phoneutria fera* (פרטי, 1833) — קולומביה, אקוודור, פרו, ברזיל, סורינאם, גויאנה
* *Phoneutria keyserlingi* (פיקארד-קיימברידג', 1897) — ברזיל
* *Phoneutria nigriventer* (קייסרלינג, 1891) — ברזיל, אורוגוואי, פאראגוואי, ארגנטינה
* *Phoneutria pertyi* (פיקארד-קיימברידג', 1897) — ברזיל
* *Phoneutria reidyi* (פיקארד-קיימברידג', 1897) — קולומביה, ונצואלה, פרו, ברזיל, גויאנה

קישורים חיצוניים
----------------

ויקישיתוף מדיה וקבצים בנושא **עכביש נודד ברזילאי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* ynet, העכביש הקטלני בעולם התהלך בסופר בבריטניה, באתר ynet, 6 בספטמבר 2008

הערות שוליים
------------

1. ↑
2. ↑  Guinness World Records: *Most Venomous Spider.* Retrieved 17 December 2015.
3. ↑  Bucaretchi F, Deus Reinaldo CR, Hyslop S, Madureira PR, De Capitani EM, Vieira RJ (2000). "A clinico-epidemiological study of bites by spiders of the genus Phoneutria". *Rev. Inst. Med. Trop. Sao Paulo*. **42** (1): 17–21. doi:10.1590/S0036-46652000000100003. PMID 10742722.`{{cite journal}}`: תחזוקה - ציטוט: multiple names: authors list (link)
4. ↑
**עכבר מפוספס סטריאטוס** (שם מדעי: ***Lemniscomys striatus***) הוא מין של מכרסם ממשפחת העכבריים המצוי בטבע בערבות אפריקה שמדרום לסהרה, לרוב במרכז אפריקה ומערב אפריקה. מין זה קרוב למינים נוספים מהסוג עכבר מפוספס, כולם חיים ברחבי אפריקה.

מאפיינים
--------

עכבר זה קטן מאוד ואורכו 93 עד 142 מילימטרים, אורך הזנב 92 עד 155 מילימטרים ומשקלו 20 עד 70 גרם בממוצע. עכבר זה בעל פרווה חומה-זהובה המעוטרת בפסים לבנים לאורך הגב והכתפיים עד הזנב. הבטן בהירה והגפיים לבנות גם. האוזניים גדולות וורודות וכך גם החוטם. עכבר זה לא מאריך ימים בטבע מעבר לעונת רבייה בודדת, אך פרטים בשבי מצליחים לחיות עד 4.8 שנים.

העכבר הוא שוכן סוואנה, ערבות פתוחות, יערות פתוחים והרים עד גובה 1,700 מטרים מפני הים. הוא פעיל בשעות הלילה והוא אוכל כל הניזון מזרעים, עלים, פירות וחרקים. לעכבר ישנם הרבה טורפים בטבע ולרוב הוא מתגונן באמצעות ניתורים למחילה קרובה. אם הוא נתפס הוא יכול להעמיד פני מת ואף להסיר את העור של קצה זנבו כדי להימלט.

העכבר מתרבה בקצב מהיר בטבע (אסטרטגיית רבייה R), כשהנקבות מגיעות לבגרות מינית תוך 21 עד 25 יום. הנקבה ממליטה גור עד שבעה גורים בהמלטה, אשר מתבגרים לחלוטין תוך 4 שבועות. בשל הרבייה הגבוהה שלו עכבר זה לא נמצא בסכנה.

תת-מינים
--------

* *Lemniscomys striatus striatus*
* *Lemniscomys striatus ardens*
* *Lemniscomys striatus dieterleni*
* *Lemniscomys striatus luluae*
* *Lemniscomys striatus massaicus*
* *Lemniscomys striatus wroughtoni*

קישורים חיצוניים
----------------

ויקישיתוף מדיה וקבצים בנושא **עכבר מפוספס סטריאטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  עכבר מפוספס סטריאטוס באתר הרשימה האדומה של IUCN
**עיתונות נתונים** (נפוץ גם המונח **עיתונות מונחית נתונים**) היא הכינוי של תהליך וסוגה עיתונאיים המבוססים על ניתוח וסינון של נתונים רבים – ובפרט נתוני עתק – לשם יצירת סיפורי חדשות או שיפורם. הנתונים משמשים למציאת תגליות חדשות, לביסוס טענות באמצעים סטטיסטיים, להצגת מידע מעניין באופן ויזואלי (כגון גרפים ומפות), ועוד.

כרעיון, עיתונות מבוססת מאגרי מידע הייתה קיימת הרבה לפני המצאת המונח. התפתחויות טכנולוגיות וחברתיות הקשורות לנתוני עתק, קוד פתוח, גישה חופשית, נתונים חופשיים ועוד איפשרו ניתוח נתונים בקנה מידה חסר תקדים. במרץ 2009 היה הגרדיאן הבריטי לארגון החדשות הבולט הראשון שהחל לשלב עיתונות נתונים בדיווחיו, כשפרסם מדור המוקדש לנושא. כלי תקשורת נוספים החלו לצרף לכתבות יותר נתונים סטטיסטיים, גרפים ועוד, ופורסמו תגליות שהתאפשרו רק בזכות ניתוח נתוני עתק. כמו כן, החלו לקום כלי תקשורת אשר עיתונות מונחית נתונים היא מרכז עיסוקם – כגון FiveThirtyEight.

דוגמה מודרנית לעיתונות מונחית נתונים היא השימוש של כלי תקשורת שונים בסקרי בחירות, נתונים על הכלכלה ועוד כדי להעריך את סיכויי הזכייה של מועמדים בבחירות, להסיק כיצד אירועים אקטואליים השפיעו עליהם, לתגבר פרשנויות פוליטיות בראיות סטטיסטיות, ועוד.

קישורים חיצוניים
----------------

ויקישיתוף מדיה וקבצים בנושא **עיתונות נתונים** בוויקישיתוף
* רפי מן, המספרים הקדושים: "עיתונאות נתונים", הדור השלישי של עיתונות המידע, מציעה לעיתונאים אתגרים וגם פתרונות הסתגלות לעידן הדיגיטלי, באתר העין השביעית, ‏10 בינואר 2013
* כתבות בנושא "עיתונות נתונים", באתר העין השביעית
* אתר למנויים בלבד רחל גולדברג, מומחה הסטטיסטיקה נייט סילבר משיק אתר ובדרך מרגיז את כולם, באתר הארץ, 6 באפריל 2014

הערות שוליים
------------

1. ↑  Simon Rogers, Data journalism at the Guardian: what is it and how do we do it?, הגארדיאן, ‏28 ביולי 2011 (באנגלית)
2. ↑  מדור ה-Datablog, באתר הגארדיאן (באנגלית)
3. ↑  2020 Election Forecast, FiveThirtyEight (באנגלית)
4. ↑  Forecasting the US elections, האקונומיסט (באנגלית)
5. ↑  Trump And Biden Both Got Small Convention Bounces. But Only Biden Got More Popular. FiveThirtyEight, ‏11 בספטמבר 2020 (באנגלית)
6. ↑  Even With 190,000 Dead, There’s a Lot That Voters Don’t Know, הניו יורק טיימס, ‏10 בספטמבר 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph783476

 |
**נוטיומסטודון** (שם מדעי: ***Notiomastodon***; מילולית: "מסטודון דרומי") הוא סוג של פילאי ממשפחת הגומפותריומיים, אשר חי לאורך אמריקה הדרומית (למעט בהרי האנדים הגבוהים) במשך אמצע תקופת הפליסטוקן עד לתחילת ההולוקן, לפני 1.2-0.006 מיליון שנה. הסוג כלל מין יחיד - *Notiomastodon platensis*, אשר הוגדר כבר ב-1888 בידי החוקר פלורנטינו אמגינו. סוג זה, כמו מינים נוספים ממשפחת הגומפותריומיים הדרום אמריקאים, התגלו כבר מהמאה ה-17 ותוארו ביד ז'ורז' קיוויה, אך הוא החשיב את הממצאים שכללו בעיקר מאובני שיניים טוחנות לשייכים לסוג מסטודון, כשסיווג אותם למספר מינים.

הנוטיומסטודון היה סוג בעל חלוקה משתנה, כשמיונים רבים שייכו אותו לסוגים אחרים דומים כמו הקיווירוניוס והסטגומסטודון, אשר התקיים גם באמריקה הצפונית והיגר אליה עם ההחלפה האמריקאית הגדולה. הוא הופרד מהם רק ב-1929. בניגוד לסוגים דומים הוא כלל לא התקיים באמריקה הצפונית אלא התפתח מסוגים שהיגרו לאמריקה הדרומית. התפוצה שלו דמתה לתפוצת הקיווירוניוס, סביב יערות טרופיים לחים ויערות פתוחים במדינות פרו, צפון ברזיל, אקוודור ובוליביה.

יונק זה הגיע עד גובה 2.52 מטרים ולמשקל 4.4 עד 4.9 טון, קטן מעט מפיל אסייתי. ההנוטיומסטודון היה בעל זוג חטים ארוכים שצמחו מלסתות העליונה ופנו קדימה. הלסת התחתונה לא הייתה ארוכה כמו של גומפותריומים דומים. מבנה השיניים התאים עבור לעיסת שיחים או זרעים קשים ובמידה פחותה יותר גם עשבים. ממצאים מרמזים שהוא נכחד עקב ציד אנושי.

קישורים חיצוניים
----------------

ויקישיתוף מדיה וקבצים בנושא **נוטיומסטודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
 |
**גני לוקולוס** (בלטינית: **Horti Lucullani**, פונטי: "הורטי לוקולאני") היו גנים רומאיים שהיו חלק מווילה פטריקית שנבנתה על גבעת פינקיוס, בחלקה הצפוני של רומא העתיקה. הגנים הוקמו על ידי לוקיוס ליקיניוס לוקולוס בשנת 60 לפנה"ס לערך. כיום, מצויים במקום בו עמדו הגנים, גני וילה בורגזה, ששטחם כ-69,000 מ"ר.

היסטוריה
--------

בעת מסעותיו הצבאיים ברחבי אנטוליה, מסופוטמיה והאימפריה הפרתית, התרשם לוקולוס מהגנים המצויים באזורים אלה. לוקולוס עמד בראש הצבא הרומי הראשון שחצה את נהר החידקל ובהגיעו לארמונות הפרסיים נשבה בקסמי הגנים שראה, והחליט לבנות גנים בסגנון זה גם ברומא וכן בעיר הולדתו טוסקולום (בסמוך לפרסצ'אטי של ימינו), ובאחוזתו שבנאפולי. בשל הגנים הפרסיים לעגו הרומאים ללוקולוס והוא זכה כינוי "כסרכסס בטוגה".

קסיוס דיו מכנה את הגנים בשם "הגנים האסייתיים" (**horti Asiatici**).

לוקולוס מילא את גניו ביצירות אמנות רבות - בעיקר פסלים מיוון העתיקה או העתקים של פסלים מיוון העתיקה.

בתקופת שלטונו של הקיסר קלאודיוס, שימשו הגנים את מסלינה, הקיסרית לתנות אהבים עם מאהבים שונים (לאחר שגרמה לבעלי הגנים - ואלריוס להתאבד ולהוריש לה את הגנים). כאשר קלאודיוס גילה את בגידתה, הוא הורה על הוצאתה להורג בגנים. הגנים נותרו רכוש קיסרי רומא לאחר מותה של מסלינה.

בשנת 2007 התגלו שרידי פסיפס של מבנים שהיו בגנים, בסמוך למדרגות הספרדיות של ימינו.

קישורים חיצוניים
----------------

* סמיואל בול פלאטנר, **מילון טופוגרפי של רומא העתיקה**, הוצאת אוניברסיטת אוקספורד, 1929
* כתבה על גילויים בגנים, אתר החדשות BBC

הערות שוליים
------------

1. ↑  פלוטרכוס, **חיי לוקולוס, 39**
2. ↑  וליוס פטרקולוס (אנ'), **ההיסטוריה של רומא**, 2.33

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 245882411
* WorldCat (עם VIAF): 245882411

 |
ג'ק סקלן
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**יעקב (ג'ק) סקלן** (אנגליה, ט"ו באלול ה'תרע"ה, 25 באוגוסט 1915 - ישראל ד' בחשוון ה'תשע"ג - 20 באוקטובר 2012) הקים את הסניף הראשון של תנועת בני עקיבא בבריטניה ב-1936, הציל יהודים רבים במהלך מלחמת העולם השנייה באמצעות מפעל רהיטים שהיה ברשות משפחתו[דרושה הבהרה] והיה בין מקימי סניף תנועת "הפועל המזרחי" באנגליה בשנת 1947.

קורות חייו
----------

סקלן נולד ב-1915 באנגליה וכשהיה בגיל 19 הקים יחד עם מאיר סילברסטון וצעירים נוספים תנועה ציונית בשם "כנרת", שנוסדה כדי להחדיר את הרעיון הציוני בקרב יהודי בריטניה. בתנועה לימדו עברית כדי להכשיר את העלייה לארץ וסקלן עזר בגיוס כספים לטובת העניין. כעבור כמה שנים התפצלה התנועה לזו המוכרת בשם "צעירי המזרחי", שבה התארגנו צעירים דתיים לקראת עלייה לארץ וכן לתנועה נוספת - "הצעירים הכלליים" שאינם דתיים. 

ב-1933, כשהיה בן 18, הגיע סקלן לביקור בארץ ישראל שבמהלכו אף ביקר (לטענתו) במערות התת-קרקעיות שבמערת המכפלה. בביקורו החליט שהוא מעוניין לעלות לארץ, אך הצליח להגשים את חלומו רק לאחר 39 שנים.

במהלך מלחמת העולם השנייה רשם 50 פליטים יהודים כעובדים במפעל הרהיטים של משפחתו. כך קיבלו הפליטים אישורי שהייה באנגליה, וניצלו הודות לתושיתו. 

ב-1967 לאחר מלחמת ששת הימים ייסד את תנועת "העלייה הבריטית" ושימש היו"ר הראשון שלה. בשנת 1973 עלה לישראל ושנה לאחר מכן התמנה ליו"ר עמותת "קרן ילדנו - מרכזי תקוותנו" והקים סניפים רבים של העמותה בערים רבות ברחבי הארץ. בשנת 1988 קיבל את אות הנשיא מנשיא המדינה דאז מר חיים הרצוג על פעילותו בעמותה זו. סקלן כונה לא פעם "הרצל הבריטי" על פעולותיו למען הציונות.

סיפור ירידתו למערת המכפלה
-------------------------

ג'ק שמר על סוד קרוב ל-80 שנה, הוא חשף את עדותו בראיון מצולם שקיים עמו נעם ארנון, דובר היישוב היהודי בחברון. כשהיה בן 18 הגיע למערת המכפלה, מלווה בקצין בריטי שהכניס אותו אל המערות שתחת האדמה ושם התגלו לעיניו קברי האבות. לדבריו הסיבה שלא חשף זאת עד היום היה לבקשת סבו- רב סנדר הרמן, שבקש ממנו לא לדבר על הביקור ועל מה שראו עיניו. 

בעדותו מספר סקלן: "בסוף האולם הגדול היו אולי בערך 20 מטרים, והיה פרוזדור גדול שבאמצעו דלת", סיפר. "אני עמדתי שם. רציתי להיכנס, אך השומר המוסלמי אמר שאסור". הקצין הניח את ידו על נשקו ואמר ״האיש הזה יהודי״ והורה לשומר לתת לסקלן לעבור. השניים ירדו אל תוך המערה התת-קרקעית, "לאולמות נוספים מתחת למבנה ושם הוא רואה את המצבות המקבילות לקומה העליונה. הוא ממשיך לספר: "ירדתי והיה טיפה אור. ראיתי שלמעלה הקבר היה מכוסה בשטיחים ובדים יפים, אך מתחת לציוני הקברים של אברהם ויצחק, היה עוד קבר כזה - מכוסה בעפר ובקרמיקה" סקלן שאל את השומר הערבי אם יש משהו מתחת לתלוליות, והוא נענה שאלה הם למעשה הקברים האמיתיים של "האבות" ו"האמהות".

הראיון עמו היה אמור להמשך כשבוע לאחר מכן, אך לאחר חמישה ימים, בשבת בבוקר כשיצא מבית הכנסת הגדול בירושלים נפגע על ידי רכב ונהרג. בן 97 היה במותו.

קישורים חיצוניים
----------------

* תעלומת שער גן עדן (אורכב 14.08.2014 בארכיון Wayback Machine) טל מאיר, אורות, 8/11/2012.
* המסתורין שמתחת לפני הקרקע 09.11.12 ynet.
* הרצל הבריטי נדרס בירושלים יוסי אלי ועמרי מניב, nrg מעריב 29/10/2012.
* הסוד האחרון עם נועם ארנון ורובי ריבלין.
סמלי הדרגהסמל הדרגה - תג צווארוןסמל הדרגה - תג כתף סמל הדרגה - תג שרוולגנרל חיל השריון
**גנרל חיל השריון** (בגרמנית: **General der Panzertruppe**) היא דרגה בכוחות הקרקע הגרמניים (גרמנית: הר). כיום הדרגה ניתנת לקצינים בדרגת של OF-6, והם אחראים בפרט בעניינים של הדרכת כוחות השריון של הבונדסוור.

היסטוריה
--------

**גנרל חיל השריון** היא דרגה לשעבר של גנרל חיל בכוחות הוורמאכט, אשר נוצרה בשנת 1935, והייתה השלישית בחשיבותה, לאחר דרגות גנרל-אוברסט וגנרל-פלדמרשל. הדרגה היא שוות ערך לדרגת שלושה כוכבים כיום, וניתנה לגנרלים אשר פיקדו על כוחות שריון בוורמאכט.

דרגות מקבילות
-------------

קצינים בדרגה מקבילה בחיל הרגלים נקראו גנרל חיל הרגלים, בחיל הפרשים נקראו גנרל חיל הפרשים ואלו בחיל התותחנים היו גנרל חיל התותחנים. כמו כן היו קיימות הדרגות של גנרל הכוחות ההרריים, גנרל חיל הצנחנים, גנרל חיל הקשר. בלופטוואפה, המקבילה לדרגה הייתה גנרל חיל טייסי הקרב. הדרגה ציינה רק בכללית את הזרוע שבה שירת הגנרל, ולא התייחסה לתפקידו באופן ספציפי.

הדרגה בבונדסוור
---------------

בבונדסוור קיים תואר של גנרל חיל השריון, שהוא אחראי על ההדרכה בכוחות השריון, ונושא בדרך כלל דרגת בריגדיר גנרל.

גלריה
-----

* גנרל חיל השריון האסו פון מנטויפל ב-1944גנרל חיל השריון האסו פון מנטויפל ב-1944
* גנרל חיל השריון אריך ברנדנברגר (משמאל) עם גנרל-פלדמרשל אריך פון מאנשטיין ב-1941גנרל חיל השריון אריך ברנדנברגר (משמאל) עם גנרל-פלדמרשל אריך פון מאנשטיין ב-1941
* גנרל חיל השריון לודוויג קריוול (משמאל) בצפון אפריקה ב-1942גנרל חיל השריון לודוויג קריוול (משמאל) בצפון אפריקה ב-1942

ראו גם
------

* גנרל (גרמניה)

|  |  |  |
| --- | --- | --- |
| **דרגה זוטרה**:**גנרל-לויטננט** | **דרגות הוורמאכט** גנרל חיל השריון | **דרגה בכירה**:**גנרל-אוברסט** |